Dayana Ter-Hovanesyan

Dayana Ter-Hovanesyan (; ) ― erməni əsilli ABŞ şairi, tərcüməçisi və yazıçısı. Onun şeirlərinin əksəriyyəti Ermənistana və erməni diasporuna həsr olunmuşdur. O, iyirmi beşdən çox kitab müəllifidir.

 Həyatı və karyerası 
Dayana Ter-Hovanesyan Massaçusets ştatının Vuster şəhərində yaşayan erməni ailəsində anadan olub. O, ingilis dili ixtisası üzrə Boston Universitetində təhsil almışdır və daha sonra təhsilini Harvard Universitetində davam etdirdi, tanınmış ABŞ şairi Robert Louell orada onun müəllimlərindən biri idi.. O, İrəvan Dövlət Universitetində Amerika ədəbiyyatı üzrə professor, iki dəfə isə erməni poeziyası üzrə Fulbrayt qrantı proqramı üzrə professor dərəcəsini almışdır. Boston Universiteti, Bard Kolleci və Kolumbiya Universiteti də daxil olmaqla bir çox təhsil müəssisələrində seminarlar aparmışdır və həmçinin qonaq şair və Amerika poeziyası, tərcümədə erməni poeziyası və Amerika Birləşmiş Ştatları və xarici ölkələrdə insan hüquqları ədəbiyyatı mövzuları üzrə mühazirəçi olmuşdur. Otuz ildən çox müddət ərzində o, Yeni İngiltərə poeziya klubunun () prezidenti vəzifəsində çalışmış və Kolumbiya Universitetinin tərcüməçilər şurasının üzvü olmuşdur. O, bir neçə Massaçusetts məktəblərində şair olaraq çalışırdı.

Şeirlərinin üç cildi erməni dilinə tərcümə edilərək İrəvanda nəşr edilmişdir. Bundan başqa, onun əsərləri yunan, fransız və rumın dillərinə tərcümə edilmişdir. Ter-Hovanesyanın şeirləri "The New York Times", "Christian Science Monitor", "The Boston Globe", "Paris Review", "Writer's Almanac", "AGNI", "American Poetry Review" və "The Nation" kimi jurnallarda dərc olunmuşdur.

 Biblioqrafiyasının bir hissəsi 
 "How to choose your past" (1978) ― "Keçmişini necə seçməli"
 "Come sit beside me and listen to Kouchag: Medieval Poems of Nahabed Kouchag" (1984) ― "Gəl yanımda otur və Kuçağı dinlə: Nahabed Kuçağın orta əsr şeirləri"
 "About time: poems" (1987) ― "Zaman haqqında: şeirlər"
 "Songs of bread, songs of salt" (1990) ― "Çörək nəğmələri, duz nəğmələri"
 "Selected Poems" (1994) ― "Seçilmiş şeirlər"
 "The Circle Dancers" (1996) ― "Dairə rəqqasları"
 "Any Day Now : poems" (1999) ― "İstənilən gün: şeirlər"
 "The Burning Glass : poems" (2002) ― "Yanan Şüşə: şeirlər"
 "The Other Voice: Armenian Women's Poetry Through the Ages" (2005) ― "Digər bir səs: əsrlər boyu erməni qadın poeziyası"
 "The Second Question : poems" (2007) ― "İkinci sual: şeirlər"
 "Dancing at the monastery : poems" (2011) ― "Manastırda rəqs: şeirlər"

 İstinadlar 

 Xarici keçidlər 
"Mən demək olar ki, hər gün yazıram" (Ter-Hovanesyanla intrevyu)